**П Л А Н**

*За дейността на НЧ „ Светлина 1928” с. Сава за 2023 г.*

*От Милена Иванова Великова –председател на НЧ „ Светлина 1928” с. Сава*

Във връзка с чл. 26 а(1) от Закона за НЧ, изменен и допълнен (Обн. ДВ бр.42 от 2009г.), Ви представяме план на НЧ „ Светлина 1928” с. Сава за допълнителни средства от Общината.

Читалището е традиционно самоуправляващо се културно–просветно сдружение, което изпълнява и държавни културно–просветни задачи.

І Основните цели,които стоят пред читалището са:

1. Развитие и обогатяване на културния живот, социалната и образователна дейност в селото
2. Запазване на обичаите и традициите
3. Разширяване на знанията и осигуряване достъп до информация
4. Развиване и подпомагане на любителско художествено творчество
5. Уреждане и поддържане на библиотеката

ІІ Направления в дейността на читалището:

1. Възраждане и съхраняване на духовните ценности,автентични традиции и обичаи
2. Превръщане на читалището в притегателен център и място за изява и оползотворяване на свободното време, както на възрастни хора така и на повече деца и младежи
3. Участие на Читалището в реализация на областни, общински и градски културни прояви, фестивали, събори и празници на населени места
4. Съвместна работа на Читалището с Пенсионерския клуб
5. Мероприятия за привличане на читатели в библиотеката
6. Популяризиране на библиотечния фонд и дейностите на Читалището

ІІІ Библиотечна работа с читатели и мероприятия:

1. Обогатяване на библиотечния фонд- закупуване на нова литература, абонамент за периодични издания

Източник и Средства за покупка:

* От бюджета
* Чрез дарители
* Участие в проекти за закупуване на литература

1. Работа с читатели:

- осъществяване на изложби, кът- витрини, годишнини, свързани с исторически дати и събития и др.

- популяризиране на нова литература

ІV Любителско художествено творчество.

Работа насочена към опазване на фолклора и традиционното народно богатство и създаване на условия за тяхното развитие и популяризиране. Постоянно действащ колектив към НЧ-фолклорна певческа група, съставена от около 12 жени. Участва в местни, общински и национални събори, фестивали и конкурси. ФПГ организира и участва в мероприятия заедно с членовете на Пенсионерски клуб.

V План- график за участие на Фолклорна певческа група за 2023г.:

1. Месец юни –Фолклорен събор „Блъсково –чисто, хубаво,

добро“, с. Блъсково, обл. Варна-100 лв.

1. Месец юли - Фолклорен фестивал „Света Марина“, общ. Аксаково-100 лв.
2. Месец август – Национален събор Надпяване Карандила пее, местност Карандила, общ. Сливен – 200 лв.
3. Месец септември - Национален фолклорен фестивал „Дъга над морето 2023- с. Лозенец, Община Царево, Област Бургас – 150 лв.

VІ Календарен план за културни мероприятия на Читалището:

1. Януари - Бабинден -общоселски празник, обичай Бабуване
2. Февруари- Зарезановден- мъжки празник с конкурс за най-хубаво вино
3. Март- 1-ми март-Общоселски празник в чест на самодееца и Баба Марта, конкурс за плетени мартеници.
4. Март – 8 –ми март- Празник на жената, кулинарен конкурс
5. Април - рожден ден на ФПГ
6. Април – Великден- изложба за декорация на великденски кошници и яйца
7. Ноември – годишнина от създаването на пенсионерски клуб
8. Декември - Коледуване
9. Декември – общоселски празник за Коледа и Нова година.

VІІ Материална база на Читалището:

Читалищната сграда в селото не е довършена. Действаш е само първия етаж, където се помещава кметството и залата за тържества. Вторият етаж не е довършен - няма осветление, вода, мазилка и обзавеждане. Предназначен е за библиотека, но в момента тя се намира в друга сграда, която има нужда от вътрешен ремонт: полагане на мазилка, боядисване и почистване.

Моля, да бъдат отпуснати средства за довършване на вторият етаж на Читалищната сграда, в т.ч. вътрешна мазилка, вътрешни врати, ел. инсталация, ВИК инсталация и боядисване. Библиотечните единици се увеличават , а няма къде да бъдат подредени , поради малката площ на временната библиотека. Ако се довърши вторият етаж на читалищната сграда този проблем ще бъде решен и Библиотеката ще се разположи в собствената си сграда. От 11.2018г. е регистриран и Пенсионерски клуб към селото, за който също е необходимо помещение.

Гореизложеният проблем се представя пред Общината за шеста поредна година и все още няма резултат , а условията в които се помещава в момента библиотеката стават все по-окаяни.

Необходими са средства за строителните дейности- по Ваша преценка.

Планът за 2023г. на НЧ “Светлина 1928” с. Сава бе приет на редовно общо отчетно - изборно събрание, проведено на 05.10.2022г. /четвъртък/от 18.00 часа. Надявам се, да бъде разгледан и одобрен на Общинска сесия.За всички отпуснати средства ще бъдат представени оправдателни документи.

**О Т Ч Е Т**

*За дейността на НЧ “Светлина 1928” с. Сава*

*За 2022 г.*

Във връзка с чл. 26/2/ и чл. 26а/4/ от ЗНЧ, изменен и допълнен /Обн. ДВ бр. 42 от 2009г/ Ви представям отчет за дейността на НЧ “Светлина 1928” с. Сава.

Народните читалища са първите организационни структури на гражданското общество в България. Те са уникални по своята същност, граждански доброволни обединения, появили се далеч преди познатите днес неправителствени организации.

Тези културни институции заемат особено място в нашата история, със своята мисия за съхранение и развитие на традиционните ценности и наука.

В малките населени места читалищата са единственото културно средище, където могат да се съберат много хора.

Читалището работи за:

- обогатяване и развиване на културния живот, социалната и образователна дейност на населението.

- развитие на художествено творческа /любителска/ дейност.

- съхраняване на духовните ценности - традициите и обичаите в селото.

- читалището е място за изява и оползотворяване на свободното време на възрастните хора, младежите и децата.

- участва в областни, общински културни прояви, фестивали, събори и празници на населените места.

Библиотечна дейност

Наред с читалищната дейност се популяризира и библиотечната дейност.

Библиотеката, която е към читалището работи и обслужва читатели, като им предоставя необходимия книжен фонд и задоволява тяхното читателско търсене.

Провеждат се мероприятия, като изложби и кът, витрини и др., във връзка с разпространение на фонда и популяризиране на ново получена литература.

Библиотеката кандидатства по програма на Министерството на културата „Българските библиотеки - съвременни центрове за четене и информираност” 2022. Получени са 1301 лева за закупуване на 111 нови книги.

Библиотеката получи като дарение от читател 10 книги -художествена литература.

Бюджета е ограничен, но заделихме малка част от него за закупуване на литература - получихме 100 лева дарение, от което направихме абонамент за периодичен печат.

Общият брой библиотечни единици е 3700 бр. Читателите към библиотеката на НЧ Светлина-1928 г. за 2022 г. са 60.

Любителско художествено творчество

Постоянно действащ колектив към НЧ е ФПГ, която е състав от 12 човека. За 2022г. групата няма участия.

Културните събития и прояви присъстват ежегодно в календара на читалището.

1. Януари - Бабинден -общоселски празник, обичай Бабуване
2. Февруари- Зарезановден- мъжки празник с конкурс за най-хубаво вино
3. Март- 1-ми март-Общоселски празник в чест на самодееца и Баба Марта, конкурс за плетени мартеници.
4. Март – 8 –ми март- Празник на жената, кулинарен конкурс
5. Април - рожден ден на ФПГ
6. Април – Великден- изложба за декорация на великденски кошници и яйца
7. Ноември – годишнина от създаването на пенсионерски клуб
8. Декември - Коледуване
9. Декември – общоселски празник за Коледа и Нова година.

Материално техническа база

Читалищната сграда в селото не е довършена. Действащ е само първия етаж. Там се помещава кметството и салона на читалището. Вторият етаж не е довършен. Липсва осветление, вода, мазилка. Предназначен е за библиотека. Към настоящият момент библиотеката се намира извън читалищната сграда, в двуетажна сграда на вторият етаж. През 2021г. покривът на сградата беше ремонтиран и цялата сграда беше боядисана отвън. През 2022г. са ремонтирани В и К и ел.инсталацията. Библиотеката има нужда от вътрешен ремонт. Към момента пада мазилка от таваните и стените се нуждаят от боядисване.

Отчета за дейността на НЧ “Светлина 1928” с. Сава бе приет на годишно отчетно събрание, проведено на 09.03.2023г. /четвъртък/от 17.30 часа.

|  |  |  |  |
| --- | --- | --- | --- |
|  | ПРИХОДИ |  | РАЗХОДИ |
| **Субсидии** | **9280,00** | **1,Разходи за материали** | **40,80** |
| **Дарения** |  | **2, Външни услуги** | **2547,34** |
| **Членски внос** | **50,00** | **-абонам.вестници,списания и книги** | **1322,60** |
| **финансиране** | **1301,06** | **-гр. договори** | **1080,00** |
|  |  | **-ткси –поща адвокат** | **144,74** |
|  |  | **3,Разходи за персонала** | **7966,52** |
|  |  | **-разходи за възнаграждения** | **6618,72** |
|  |  | **-разходи за осигуровки** | **1347,80** |
|  |  | **4,Финансови разходи-банкови такси** | **389,88** |
| **Общо:** | **10631,06** | **Общо:** | **10944,54** |
| **Загуба** | **313,48** | **Печалба** | **0** |
| **Всичко:** | **10944,54** | **Всичко:** | **10944,54** |

**Читалищно настоятелство:**

1. Милена Иванова Великова – председател

2. Стоянка Димитрова Йорданова – секретар

3. Станка Йосифова Маринова – член

**Проверителна комисия:**

1. Русанка Кръстева Сиракова – председател
2. Донка Иванова Костадинова – член
3. Иванка Иванова Маринова - член